Din cauza fenomenelor meteorologice nefavorabile din zilele precedente, echipajul unei barje, aflate sub pavilion slovac, a rămas imobilizat mai multe zile, epuizând resursele de apă și alimente, informează MAI.



În urma apelului marinarilor sinistrați, elicopterul MAI s-a deplasat din Capitală la Călărași, de unde a preluat alimentele transportate pe stadionul municipal din localitate, pentru a fi încărcate la bordul aeronavei.

După identificarea barjei pe Brațul Bala (Brațul Rău), echipajul elicopterului MI8, sprijinit de pompieri din cadrul I.S.U. Călărași, a reușit să descarce la bordul ambarcațiunii toate alimentele, în urma unei acțiune inedite de coborâre cu troliu.